# ברית החייל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברית החייל הוא שמו של איגוד חיילים יהודים משוחררים, בעל אופי רוויזיוניסטי, שפעל בשנות ה-30 של המאה ה-20 באירופה וארץ ישראל.

האיגוד נוסד בעיר ראדום בפולין ב-1932. חזון הברית היה חיזוק מאמצי יהדות פולין במשימת העם להקמת מדינה עברית משתי גדות הירדן. רוב חברי הברית היו אנשי גיל הביניים, בסביבות השלושים לחייהם. רוב אנשי ברית החייל היו חיילים ומפקדים לשעבר בצבא הפולני. היו ביניהם לא מעט בוגרי תנועת בית"ר. עם זאת לא ראתה בית"ר בברית החייל מסגרת-המשך לחבריה, אלא בהצה"ר. בראש הברית הועמד זאב ז'בוטינסקי. לאחר שנה כבר היו קיימים למעלה מ-30 סניפים ונבחרה מפקדה לאיגוד. באוקטובר אותה שנה, בועידה הארצית של הברית, אושרו עקרונותיה של הציונות הרביזיוניסטית. בסוף 1934 הוקמו סניפים בשמונה ארצות אחרות באירופה. בתחילת 1935 החל ישום תוכנית להקמת בתי ספר להכשרה צבאית. האיגוד קיים קשרים עם הצבא הפולני, ופעל באישור משרד הפנים והצבא. אנשי ברית החייל גם העבירו הכשרות צבאיות ואימונים לחברי בית"ר. לאחר האימונים היו עולים הצעירים לארץ ישראל, כשמותר להם על פי חוק לקחת עימם נשק שהיה בבעלותם. בארץ היוו צעירים אלה, עם אנשי הברית, יסודות להקמת מחתרת האצ"ל.

מפקדי ברית החייל בארץ ישראל היו משה רוזנברג ומנחם ארבר, מפקדים בבית"ר. לאחר שנת 1936 היו כמה מאות חברים בסניף הברית בארץ. ב-1937 הוקם סניף מרכזי לברית בתל אביב. רבים מאנשי "ברית החייל" נשלחו לשרת כשוטרים ונוטרים. קבוצה של נשים ארגנה הכשרת "עזרה ראשונה". עקרונות החינוך בברית החייל עמדו על משמעת, צבאיות, טקס, הדר ונאמנות.

באותה שנה גם גדלו שורות האיגוד בפולין. דוד קרול, אשר היה קצין מילואים בצבא פולין, היה ממנהליה המרכזיים אותה עת. מפקדה הראשי היה אינג' מירון שסקין. סניפים מרכזיים הוקמו בערים ורשה, ביאליסטוק ולובלין. בסניפים רבים פעלו גם אנשי אקדמיה ונכבדי קהילה שראו זכות לבוא במגע עם מסגרת שיש בה מ"אנשי העם".

ערב מלחמת העולם השנייה מנו שורות האיגוד 25,000 חברים. סניפי אירופה כלו בשנות השואה. בגטו ורשה היו אנשי הברית מרכיב באיגוד הצבאי היהודי. בארץ ישראל אנשי ברית החייל היו, כאמור, מהיסודות שהקימו את מחתרת האצ"ל.

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%AA_%D7%94%D7%97%D7%99%D7%99%D7%9C.html

קטגוריה: ציונות רוויזיוניסטית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש